Endnu en spillebrik er på plads for cheftræner Jens Hellgren og sportsdirektør Ole Nielsen. - Teknisk set er Ronny Larsen stadig én af AL-Bank Ligaens allerbedste, men med Ronnys - i ishockeysammenhæng - fremskredne alder er vi enige om kun at kigge et år frem af gangen, siger Ole Nielsen om aftalen med 36-årige Ronny Larsen, der i 529 kampe for AaB har bidraget med 390 point, siger Ole Nielsen. Det bliver dog ikke til nye aftaler med med hverken Jacek Nowakowski eller Jens Nielsen. - Som det har været fremme i medierne, så har vi været i en ny dialog med Jens Nielsen, men Jens og familien har valgt at vende tilbage til Sverige. For Jaceks vedkommende har vi ganske enkelt ikke kunnet nå til enighed, siger sportsdirektøren, i en pressemeddelelse.

Opsummering:
Aftalen blev forlænget i dag, og Aab har således Ronny Larsen på isen i den kommende sæson.